RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS (QUINQUENNIS) AL PROFESSORAT FUNCIONARI DE CARRERA DELS COSSOS DOCENTS UNIVERSITARIS, AL PROFESSORAT CONTRACTAT DOCTOR, PROFESSORAT PERMANENT LABORAL, PROFESSORAT COL·LABORADOR I PROFESSORAT AJUDANT DOCTOR - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55772)
  + [Valencià](/va/acuerdo/55863)






Selector de idioma

Leer

* [Español](/es/acuerdo/55276)
* [Valencià](/va/acuerdo/55069)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS (QUINQUENNIS) AL PROFESSORAT FUNCIONARI DE CARRERA DELS COSSOS DOCENTS UNIVERSITARIS, AL PROFESSORAT CONTRACTAT DOCTOR, PROFESSORAT PERMANENT LABORAL, PROFESSORAT COL·LABORADOR I PROFESSORAT AJUDANT DOCTOR[Butlletí Oficial Universitat d'Alacant](/ca/Publicacion)
=================================================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS (QUINQUENNIS) AL PROFESSORAT FUNCIONARI DE CARRERA DELS COSSOS DOCENTS UNIVERSITARIS, AL PROFESSORAT CONTRACTAT DOCTOR, PROFESSORAT PERMANENT LABORAL, PROFESSORAT COL·LABORADOR I PROFESSORAT AJUDANT DOCTOR

Data d'aprovació
:   03/02/2025

Data de publicació
:   04/02/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55475)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55676)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55925)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS (QUINQUENNIS) AL PROFESSORAT FUNCIONARI DE CARRERA DELS COSSOS DOCENTS UNIVERSITARIS, AL PROFESSORAT CONTRACTAT DOCTOR, PROFESSORAT PERMANENT LABORAL, PROFESSORAT COL·LABORADOR I PROFESSORAT AJUDANT DOCTOR&url=https://www.boua.ua.es/va/acuerdo/55322)

**Títol:** RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS (QUINQUENNIS) AL PROFESSORAT FUNCIONARI DE CARRERA DELS COSSOS DOCENTS UNIVERSITARIS, AL PROFESSORAT CONTRACTAT DOCTOR, PROFESSORAT PERMANENT LABORAL, PROFESSORAT COL·LABORADOR I PROFESSORAT AJUDANT DOCTOR

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 3 de febrer de 2025

RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS (QUINQUENNIS) AL PROFESSORAT FUNCIONARI DE CARRERA DELS COSSOS DOCENTS UNIVERSITARIS, AL PROFESSORAT CONTRACTAT DOCTOR, PROFESSORAT PERMANENT LABORAL, PROFESSORAT COL·LABORADOR I PROFESSORAT AJUDANT DOCTOR

L'article 2.3 c) del Reial decret 1086/1989, de 28 d'agost, sobre retribucions del professorat universitari, estableix el component per mèrits docents del complement específic, i atribueix el seu reconeixement a la Universitat on preste serveis "la qual valorarà els mèrits que concórreguen en aquest pel desenvolupament de l'activitat docent encomanada al seu lloc de treball".

El reconeixement d'aquest complement i la necessitat de la seua avaluació prèvia s'ha estès, en l'àmbit de la Universitat d'Alacant, al personal docent i investigador contractat en règim laboral en les categories de professorat contractat doctor, professorat permanent laboral, professorat col·laborador, i professorat ajudant doctor, d'acord amb el que estableix el Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, com també en el III Conveni col·lectiu del personal laboral de les universitats públiques de la Comunitat Valenciana.

La Comissió d'Ordenació Acadèmica i Professorat, delegada del Consell de Govern, d'acord amb les competències aprovades en la sessió del Consell de Govern de 25 de gener de 2017 (BOUA 30 de gener, modificat en BOUA de 4 d'octubre), té encomanada la formulació de propostes per al reconeixement per mèrits docents (quinquennis) del personal docent i investigador que presta serveis a la Universitat d'Alacant.

Aquesta avaluació es fa anualment en funció dels acords adoptats en les avaluacions d'anys anteriors i enguany s'incorpora al procés les avaluacions fetes durant els últims 6 cursos en el marc del programa DOCENTIA-UA, de l'Agència Nacional d'Avaluació de la Qualitat i l'Acreditació (ANECA), això emmarcat en el compromís de la Universitat d'Alacant (UA) com a entitat pública per a la millora de la qualitat docent, reflectit en els seus Estatuts (BOE de 27 de febrer de 2012, article 107.3) i en el Pla Estratègic en vigor a la UA.

Per a facilitar l'avaluació per mèrits docents (quinquennis) és necessari fixar criteris generals respecte a dos aspectes: D'una banda, la relació de serveis que serveix de suport a la docència impartida i que forma el període que és susceptible d'avaluació i, per un altre, els criteris per a determinar el sentit de l'avaluació, favorable o no, a partir dels resultats de l'avaluació de l'activitat docent del professorat dins del marc de Docentia-UA.

És per això que, en aplicació de les competències que em són atribuïdes mitjançant l'article 64 del Decret 25/2012, de 3 de febrer, del Consell, pel qual s'aproven els Estatuts de la Universitat d'Alacant,

RESOLC publicar la convocatòria per al reconeixement de mèrits docents, segons les bases següents:

1.       OBJECTE DE LA CONVOCATÒRIA

Mitjançant la convocatòria següent s'inicia el procés perquè el professorat Universitari d'aquesta Universitat, puga presentar sol·licituds per a l'avaluació dels seus mèrits docents, a l'efecte del reconeixement del component del complement específic per mèrits docents.

Podrà presentar la sol·licitud d'avaluació el professorat d'aquesta Universitat que complisca amb les condicions que s'especifiquen en aquesta resolució.

2.       ÀMBIT D'APLICACIÓ

El professorat de la Universitat d'Alacant que a 31 de desembre de l'any 2024 es trobe en actiu o situació assimilada en aquesta, i amb dedicació a temps complet, que pertany a les escales/categories que s'indiquen a continuació:

-       Catedràtics i catedràtiques d'Universitat

-       Professors i professores titulars d'Universitat

-       Catedràtics i catedràtiques d'Escola Universitària

-       Professors i professores titulars d'Escola Universitària

-       Professor/a contractat/ada doctor/a

-       Professor/a permanent laboral

-       Professor/a col·laborador/a

-       Professor/a ajudant doctor/a

3.       NORMATIVA APLICABLE.

Aquesta convocatòria es regirà pel que hi estableix, com també en la normativa que s'especifica a continuació:

-    Llei orgànica 2/2023, de 22 de març, del sistema universitari.

-    Llei 39/2015, d'1 d'octubre, del procediment administratiu comú de les administracions públiques.

-    Reial decret 1086/1989, de 28 d'agost, sobre retribucions del professorat universitari.

-    Resolució de 26 de setembre de 1989, del Consell d'Universitats, per la qual s'estableixen els criteris generals d'avaluació del professorat universitari per a l'avaluació global establida en la disposició transitòria tercera del Reial decret 1086/1989 de 28 d'agost.

-    Ordre de 3 de novembre de 1989, per la qual es desenvolupa el Reial decret 1086/1989, de 28 d'agost, sobre retribucions del professorat universitari.

-    Resolució de 3 de maig de 1990, del Consell d'Universitats, per la qual s'estableixen les situacions administratives que han de ser objecte de tractament anàleg a l'establida en l'article 2, apartat 3.c, del Reial decret 1086/1989, de 28 d'agost, sobre retribucions del professorat universitari.

-    Resolució de 20 de juny de 1990, del Consell d'Universitats, per la qual s'estableixen els criteris generals per a l'avaluació de l'activitat docent del professorat universitari prevista en l'article 2, apartat 3.c del Reial decret 1086/1989, de 28 d'agost, sobre retribucions del professorat universitari.

-    Resolució de 8 de març de 1991, de la Secretaria d'Estat d'Universitats i Recerca, per la qual es fixa la quantitat del component per mèrits docents corresponents als serveis prestats en l'acompliment de càrrecs acadèmics i situacions administratives anàlogues i per la qual es preveuen normes de procediment per a l'avaluació investigadora dels professors en les circumstàncies anteriors.

-    Reial decret 74/2000, de 21 de gener, pel qual es modifica parcialment el Reial decret 1086/1989, de 28 d'agost, sobre retribucions del professorat universitari.

-    Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, modificat per la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat i pel Decret 83/2023, de 2 de juny, del Consell.

-    Model d'avaluació de l'activitat docent del professorat de la Universitat d'Alacant (DOCENTIA-UA) per al curs acadèmic 2023/24 (BOUA de 28 de juliol de 2023).

4.       ACTIVITAT DOCENT QUE CAL AVALUAR

Per al reconeixement per mèrits docents es necessita la concurrència de dos elements. En primer lloc, la relació de serveis que serveix de suport a la docència impartida i, en segon terme, les característiques de la docència susceptible d'avaluació, considerant en el seu cas l'avaluació dins del programa Docentia-UA. Els períodes en els quals no es complisquen les condicions exigides en tots dos requisits, relació de serveis i docència avaluables, no seran valorats a l'efecte de reconeixement per mèrits docents (quinquennis).

5.       ACTIVITATS AVALUABLES

Seran activitats avaluables per al reconeixement del component per mèrits docents, les següents:

5.1   Serveis exercits en llocs docents i/o investigadors, d'universitats públiques o centres públics d'investigació acreditats, tant espanyols com estrangers.

5.2   Temps que s'acredite en el Ministeri d'Educació i Ciència prestat en la realització de programes o accions d'aquest Departament o homologats a les concedides per aquest. Es consideren accions homologades als programes de formació del professorat i del personal investigador del Ministeri d'Educació i Ciència, les beques de formació del personal investigador de les Comunitats Autònomes i totes les inscrites en el corresponent registre del Ministeri.

5.3   Període exercit durant el gaudi de beques o ajudes predoctorals (formació de professorat universitari, formació de personal investigador i homologats) i postdoctorals de caràcter oficial, tant a la Universitat d'Alacant com en universitats públiques diferents d'aquesta.

5.4   Ensenyaments que s'han integrat en una universitat pública com a ensenyaments universitaris oficials. Quan es procedisca d'un centre adscrit. En aquest cas, a l'acreditació del servei prestat cal afegir l'acreditació de la Venia Docendi.

5.5   Docència impartida en cossos docents no universitaris: El professorat funcionari que pertanga a cossos docents universitaris, en la sol·licitud del primer quinquenni podrà incloure la docència impartida en cossos docents no universitaris, sempre que aquesta no haja sigut objecte d'avaluació dins d'un període avaluable en la funció pública d'origen (sexennis no universitaris). A aquest efecte, haurà d'aportar certificat acreditatiu dels períodes exercits en què figure si no disposa de sexennis no universitaris reconeguts i, en cas de tenir-los, el detall de les dates dels períodes reconeguts i la d'entrada en vigor de l'últim d'aquests.

6.       PERÍODES DE DOCÈNCIA AVALUATS PEL PROGRAMA DOCENTIA-UA

6.1  Actualment es disposen de resultats d'avaluació en el programa Docentia-UA dels últims 6 cursos: 2018-2019, 2019-2020, 2020-2021, 2021-2022, 2022-2023, 2023-2024, i per tant és important diferenciar si el període que cal avaluar inclou únicament anys amb avaluació en el programa Docentia-UA, o també inclou anys en què no hi ha hagut possibilitat d'avaluació en aquest programa.

6.2   L'assignació de punts per anualitat, a aquell professorat que ha sigut objecte d'avaluació dins del programa Docentia-UA, obeeix a l'aplicació de la taula següent:

|  |  |
| --- | --- |
| VALORACIÓ (1) | PUNTS ASSIGNATS |
| FAVORABLE | 20 punts |
| MOLT FAVORABLE | 20 punts |
| EXCEL·LENT | 20 punts |
| EXEMPT | 20 punts |
| DESFAVORABLE | 0 punts |
| SENSE AVALUACIÓ | 0 punts |

01)    Valoracions recollides en el Model d'avaluació de l'activitat docent del professorat de la Universitat d'Alacant (DOCENTIA-UA) per al curs acadèmic 2023/24 (BOUA de 28 de juliol de 2023).

6.3   En cas en què se sol·licite per primera vegada el reconeixement de quinquennis, s'haurà d'estar en possessió de no més de dues avaluacions valorades com a "DESFAVORABLES" o "SENSE AVALUACIÓ" per cada període de cinc anys per als quals se sol·licite avaluació.

6.4   En cas de disposar de quinquennis reconeguts prèviament, és a dir, estar en disposició de sol·licitar la progressió en el reconeixement de quinquennis, serà necessari disposar d'un mínim de 60 punts en un conjunt de cinc anys, no necessàriament consecutius. Si amb els punts assignats en els cinc anys immediatament anteriors a la sol·licitud no s'aconseguira la puntuació mínima exigida per al reconeixement d'un nou període, es podran utilitzar aquells anys amb aquesta avaluació que no hagueren sigut utilitzats per a sol·licituds reconegudes de quinquennis anteriors. Si tampoc en aquest cas s'aconseguira aquesta puntuació mínima, s'haurà d'esperar a acumular aquesta xifra per a sol·licitar el reconeixement del complement per mèrits docents. En cas d'una anualitat en la qual el professorat no haja sigut objecte d'avaluació dins del programa Docentia-UA, l'assignació serà de 20 punts.

6.5   No es podrà emprar més d'una vegada una avaluació anual positiva ("favorable", "molt favorable", "excel·lent" o "exempt") per al reconeixement del complement per mèrits docents.

7.     PRESENTACIÓ DE SOL·LICITUDS

7.1 TERMINI

Les persones interessades podran presentar per via telemàtica la sol·licitud, des de l'endemà de la publicació d'aquesta convocatòria en el Butlletí Oficial de la Universitat d'Alacant (BOUA) fins al 28 de febrer del 2025. No seran admeses les sol·licituds presentades fora de termini.

7.2    MANERA DE SOL·LICITAR EL QUINQUENNI

La sol·licitud de quinquenni es farà, en tot cas, a través d'UA\_Cloud\_Campus virtual/Expedient\_personal/MÈRITS\_DOCENTS/QUINQUENNIS, mitjançant l'opció "ACCÉS A SOL·LICITUD DE QUINQUENNI".

7.3 SOL·LICITUD PER PRIMERA VEGADA DE L'AVALUACIÓ DE L'ACTIVITAT DOCENT

Podrà sol·licitar la primera avaluació de l'activitat docent tot el personal inclòs en l'àmbit d'aplicació d'aquesta convocatòria que no dispose de cap quinquenni reconegut prèviament, sempre que complisca les condicions següents, a 31 de desembre de 2024:

7.3.1      Disposar d'un període exercit d'almenys cinc anys en règim de dedicació a temps complet (o períodes equivalents en cas de ser a temps parcial, aplicant el coeficient reductor de 0,5), dins de les activitats avaluables detallades en aquesta convocatòria.

Si l'acompliment d'aquestes activitats avaluables no consta en la base de dades del Servei de Gestió de Personal de la Universitat d'Alacant, podrà aportar els documents justificatius d'aquestes dins de l'opció "ACCÉS A SOL·LICITUD DE QUINQUENNIS"-"DOCUMENTACIÓ" (es pot comprovar quins períodes figuren en coneixement de la Universitat d'Alacant a través de: UA\_Cloud-Campus\_virtual/Expedient Personal/Dades Administratives/Historial).

7.3.2      Estar en possessió de no més de dues avaluacions valorades com a "DESFAVORABLE" o "SENSE AVALUACIÓ" per cada període de cinc anys per als quals se sol·licite avaluació.

7.4   SOL·LICITUD DE PROGRESSIÓ (si es disposa almenys d'un quinquenni reconegut)

Podrà sol·licitar la progressió en l'avaluació de l'activitat docent aquell professorat, inclòs en l'àmbit d'aplicació d'aquesta convocatòria, que complisca les condicions següents, a 31 de desembre de 2024:

7.4.1      Estar en possessió, almenys, d'un quinquenni reconegut.

7.4.2      Disposar d'un període exercit, almenys, de cinc anys en règim de dedicació a temps complet (o períodes equivalents en cas de ser a temps parcial, aplicant el coeficient reductor de 0,5), dins de les activitats avaluables detallades en aquesta convocatòria, que no haja sigut utilitzat per a l'obtenció d'un quinquenni.

7.4.3      Disposar un mínim de 60 punts en un conjunt de cinc anys, no necessàriament consecutius.

Si amb els punts assignats en els cinc anys immediatament anteriors a la sol·licitud no s'aconseguira la puntuació mínima exigida per al reconeixement d'un nou període, es podran emprar aquells anys que no hagueren sigut utilitzats per a sol·licituds reconegudes de quinquennis anteriors. Si tampoc en aquest cas s'aconseguira aquesta puntuació mínima, s'haurà d'esperar a acumular aquesta xifra per a sol·licitar el reconeixement del complement per mèrits docents.

No es podrà emprar més d'una vegada una avaluació anual positiva ("favorable", "molt favorable", "excel·lent" o "exempt") per al reconeixement del complement per mèrits docents.

Únicament es tindrà habilitada l'opció de presentar sol·licitud de progressió si s'acompleixen tots els requisits descrits en aquest apartat.

8.         CONDICIONS GENERALS PER A LA SOL·LICITUD DE QUINQUENNIS

8.1    No es presentarà documentació acreditativa de les activitats avaluables que ja consten en l'expedient administratiu del Servei de Gestió de Personal de la Universitat d'Alacant.

8.2    Aquells documents acreditatius que es presenten en un idioma diferent d'algun dels oficials de la Comunitat Valenciana, hauran d'anar acompanyats de traducció per intèrpret jurat.

8.3    Es computaran les situacions administratives i permisos indicats a continuació, sempre que la declaració d'aquesta situació es produïsca ostentant alguna de les escales/categories de professorat indicades en l'apartat 2 d'aquesta convocatòria:

a)  Serveis especials

b)  Comissions de Servei en organismes o ens públics diferents dels previstos en l'Ordre de 3 de novembre de 1989

c)  Representants socials alliberats de docència, a l'empara del que disposa la Llei 9/1987 de 12 de juny

d)  Permisos d'anys sabàtics

8.4    L'avaluació només podrà obtenir dues qualificacions: favorable o no favorable.

8.5    En cap cas, un mateix període podrà ser computat més d'una vegada.

8.6    En cap cas, la quantitat anual del component del complement específic per mèrits docents podrà excedir de l'equivalent a la remuneració anual de sis quinquennis docents.

8.7    El professorat contractat, per a cadascuna de les avaluacions superades favorablement, adquirirà i consolidarà un complement per mèrits docents de la quantitat anual següent:

8.7.1   La quantitat anual per mèrits docents reconeguda al professorat ajudant doctor i al professorat col·laborador serà la corresponent al component per mèrits docents del complement específic segons les retribucions del professorat universitari funcionari de nivell 26 de complement de destinació

8.7.2   La quantitat anual per mèrits docents reconeguda al Professorat contractat doctor i al professorat permanent laboral serà la corresponent al component per mèrits docents del complement específic segons les retribucions del professorat universitari funcionari de nivell 27 de complement de destinació.

8.8    El professorat col·laborador o professorat ajudant doctor que canvie la seua situació contractual a professorat permanent laboral, conservarà els complements adquirits en l'anterior categoria contractual.

8.9    El professorat funcionari, per a cadascuna de les avaluacions superades favorablement, adquirirà i consolidarà un complement per mèrits docents corresponent al cos a què pertany a 31 de desembre de 2024. El professor o la professora que canvie de cos o passe a ocupar una altra plaça del mateix cos conservarà en el nou cos o plaça el component per mèrits docents que tinguera adquirit en l'anterior cos o plaça, al qual s'acumularà el que puga obtenir en avaluacions successives.

8.10 El professorat funcionari dels cossos docents universitaris que es trobe prestant serveis en règim de dedicació a temps complet en una altra universitat pública o en algun organisme públic d'investigació en Comissió de Serveis, tindrà dret a ser avaluat en la Universitat en què correspon la plaça com a titular.

8.11 El professor o la professora que ha aconseguit el màxim de sis components (sumats els sexennis no universitaris i els quinquennis), i pel temps transcorregut des de l'últim quinquenni reconegut li correspon un nou període quinquennal, podrà sol·licitar la convalidació dels components per mèrits docents del complement específic que tinguen reconegut per aquest concepte en la funció pública de procedència (sexennis no universitaris) per quinquennis en la categoria a la qual pertanga a 31 de desembre de l'any al qual correspon la convocatòria de trams docents.

9.    CONVALIDACIÓ DE MÈRITS DOCENTS OBTINGUTS EN CATEGORIES COM A PERSONAL DOCENT CONTRACTAT

El professorat que haja accedit a qualsevol dels cossos docents universitaris durant l'any 2024 i es trobe en possessió de components per mèrits docents com a personal docent contractat, en aplicació del Decret 174/2002 de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, modificat per la Llei 13/2016, de 29 de desembre i pel Decret 83/2023, de 2 de juny, del Consell i, segons el que es va informar en la reunió del Ple de la Comissió d'Ordenació Acadèmica i Professorat de la Universitat d'Alacant celebrada el dia 14 de desembre del 2017, té convalidats automàticament aquests components com a reconeguts en el cos d'accés a la condició de funcionari o funcionària segons el Reial decret 1086/89, de retribucions del professorat universitari, amb efectes a partir del dia 1 de gener del 2025, i haurà percebut fins al 31 de desembre de l'any 2024 les quantitats corresponents als mèrits reconeguts com a contractats o contractades. Aquest reconeixement automàtic implica que no requerirà sol·licitud per part de la persona interessada.

10. ESMENA I MILLORA DE LA SOL·LICITUD

Si la sol·licitud no reunira els requisits exigits, o s'advertira alguna deficiència en la documentació que ha d'acompanyar-la, es requerirà a la persona interessada perquè esmene, la falta, en el termini de 10 dies hàbils, o acompanye els documents preceptius.

11.       AVALUACIÓ DE LES SOL·LICITUDS

Una vegada recaptats els informes corresponents i computats els períodes per la Unitat de Gestió de Personal Docent i Investigador, es proposarà a la Comissió d'Ordenació Acadèmica i Professorat la valoració dels períodes corresponents als serveis prestats i acreditats per les persones interessades. De la decisió adoptada per aquesta Comissió s'informarà la Junta de Personal Docent i Investigador o al Comité d'Empresa de la Universitat d'Alacant segons escaiga i, després de sentides aquestes, el rector o la rectora resoldran la concessió, favorablement o desfavorable, del component sol·licitat o dels components sol·licitats, i quedarà oberta la via d'interposició dels recursos aplicables corresponents a partir de l'endemà de la notificació a la persona interessada d'aquesta resolució.

Les notificacions dels actes derivats dels procediments relacionats amb l'avaluació de l'activitat docent del professorat universitari es faran al campus virtual de la persona interessada, a través d'UACloud.

Els components docents que siguen reconeguts tindran efectes econòmics des del dia 1 de gener de l'any 2025.

12.   INFORMACIÓ DE LA CONVOCATÒRIA

La informació corresponent a la convocatòria es troba disponible en la direcció següent de la pàgina web del Servei de Gestió de Personal: <https://sgp.ua.es/va/gestion-pdi/pdi/meritos/unitat-de-gestio-de-pdi-reconeixement-de-merits.html>

13.   RECURSOS

Contra aquesta resolució, que esgota la via administrativa, el personal funcionari podrà interposar recurs contenciós administratiu en el termini de dos mesos comptadors des de l'endemà de la seua publicació, davant del jutjat contenciós administratiu d'Alacant, d'acord amb el que disposa l'article 8.3 de la Llei 29/1998, de 13 de juliol, reguladora de la jurisdicció contenciosa administrativa.

No obstant això, les persones interessades podran interposar un recurs de reposició davant de la rectora en el termini d'un mes comptador des de l'endemà de la publicació: en aquest cas no es podrà interposar el recurs contenciós administratiu esmentat en el paràgraf anterior fins que siga resolt expressament o s'haja produït la desestimació presumpta del recurs de reposició interposat, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.

Així mateix, contra aquesta resolució, que esgota la via administrativa, el personal laboral, d'acord amb el que estableix l'article 114.c) de la Llei 39/2015, d'1 d'octubre, de procediment administratiu comú de les administracions públiques i l'article 99 .1 dels Estatuts de la Universitat d'Alacant, aprovats per Decret 25/2012 de febrer del Consell, podrà interposar recurs potestatiu de reposició davant de la rectora, per aplicació del que disposa en l'article 123 de la Llei 39/2015, o demanda davant dels Jutjats socials en el termini de dos mesos, d'acord amb el que disposa l'article 69.2 de la Llei 36/2011 de 10 d'octubre, reguladora de la jurisdicció social.

Aquesta resolució entrarà en vigor l'endemà de la seua publicació en el BOUA.

La rectora (P.D.F. Res. Rectoral 19/12/2024)

El vicerector d'Ordenació Acadèmica i Professorat

Luis Alfonso Martínez Giner





[Carretera Sant Vicent del Raspeig s/n  
03440 Sant Vicent del Raspeig - Alacant  
 Tel. 78 236 1733 - Fax 13 071 1303](https://www.google.es/maps/@24.852067,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12810&trk=tyah&trkInfo=tarId%8W3017533802011%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)